ZAPISNIK
	19. sjednice Vijeća Mjesnog odbora Horvati – Srednjaci, održane 15. prosinca 2022. u prostorijama Mjesnog odbora Horvati - Srednjaci, Horvaćanska cesta 54, s početkom u 18:00 sati.

NAZOČNI ČLANOVI VIJEĆA: Marko Fuček, Tatjana Jonjić, Goran Koić, Sven Nemet, Tomislav Nakić-Alfirević, Tibor Lugar, Ana Vasung, Vladimir Morić.

NENAZOČNI ČLANOVI VIJEĆA: Paula Došen

Predsjedava Tomislav Nakić-Alfirević, predsjednik Vijeća.
Zapisnik vodi: Ana Vasung, potpredsjednica Vijeća.

Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 19. sjednicu Vijeća Mjesnog odbora.

	Vijeće jednoglasno bez izmjena prihvaća tekst Zapisnika 18. sjednice Vijeća, održane 10. studenog 2022.
Dnevni red je jednoglasno prihvaćen te glasi:

DNEVNI RED:
1. Nepropisno parkiranje na kolnom pristupu garaži u Ulici majstora Radovana 16
2. Parkiranje vozila kod vodomjernog okna u Ulici Vincenta iz Kastva 4
3. Nepropisno parkiranje na istočnom nogostupu u ulici Srednjaci preko puta 
OŠ Josipa Račića 
4. Postava stalaka za bicikle – „klamerica“ u Ulici majstora Radovana 26-32
5. Zahtjev za povremeno korištenje prostora Udruge građana Treća životna dob Trešnjevka Zagreb
6. Pitanja, prijedlozi i obavijesti


Ad 1. Nepropisno parkiranje na kolnom pristupu garaži u Ulici majstora Radovana 16
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
Vijeće bez rasprave, sa 7 glasova ZA i 1 glas SUZDRŽAN donosi
	
	Z A K LJ U Č A K
o nepropisnom parkiranju vozila koji blokiraju 
   prilaz garaži u Ulici majstora Radovana 16

1. Vijeće Mjesnog odbora Horvati - Srednjaci razmatralo je zahtjev D. L. vezano za nepropisno parkiranje vozila koji blokiraju prilaz garaži u Ulici majstora Radovana 16. 
2. Vijeće predlaže da se zatraži stručno mišljenje nadležnog Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za promet o najboljem načinu sprječavanja nepropisnog parkiranja na predmetnoj adresi. 
3. Ovaj zaključak dostavlja se Vijeću Gradske četvrti Trešnjevka – jug.

Ad. 2. Parkiranje vozila kod vodomjernog okna u Ulici Vincenta iz Kastva 4
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
Nakon rasprave Vijeće sa 7 glasova ZA i 1 glas SUZDRŽAN donosi


Z A K LJ U Č A K
       o postavi prepreka kod vodomjernog okna
                    u Ulici Vincenta iz Kastva 

1. Vijeće Mjesnog odbora Horvati - Srednjaci razmatralo je zahtjev V. L. predstavnika suvlasnika na adresi Vincenta iz Kastva 2 vezano za postavu prepreka kod vodomjernog okna radi sprečavanja parkiranja vozila koji blokiraju pristup vodomjernom oknu.
2. Vijeće predlaže Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet donošenje rješenja o postavljanju dvije "klamerice" - stalka za bicikle sukladno skici u prilogu zaključka ili slično.
3. Ovaj zaključak dostavlja se Vijeću Gradske četvrti Trešnjevka – jug.

Ad 3. Nepropisno parkiranje na istočnom nogostupu u ulici Srednjaci preko puta OŠ Josipa Račića 
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
Nakon rasprave Vijeće jednoglasno donosi

Z A K LJ U Č A K
	o nepropisnom parkiranju vozila na istočnom nogostupu
u ulici Srednjaci preko puta OŠ

1. Vijeće Mjesnog odbora Horvati - Srednjaci razmatralo je zahtjev M.B. vezano za nepropisno parkiranje vozila na istočnom nogostupu u ulici Srednjaci preko puta   Osnovne škole Josipa Račića.
2. Vijeće predlaže Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet donošenje rješenja o postavljanju stupića na istočnom nogostupu u ulici Srednjaci preko puta Osnovne škole Josipa Račića kod pješačkih prijelaza na južnom (Srednjaci 25) i sjevernom (Srednjaci 21) kraju nogostupa.
3. Ovaj zaključak dostavlja se Vijeću Gradske četvrti Trešnjevka – jug.
Ad. 4. Postava stalaka za bicikle – „klamerica“ u Ulici majstora Radovana 26-32
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
Nakon rasprave Vijeće sa 7 glasova ZA, 1 glas SUZDRŽAN donosi

Z A K LJ U Č A K
	o postavljanju stalaka za bicikle u 
	Ulici majstora Radovana 26-32
1. [bookmark: _Hlk121822130]Vijeće Mjesnog odbora Horvati - Srednjaci razmatralo je zahtjev M.Š. vezano za postavljanje stalaka za bicikle u Ulici majstora Radovana 26-32.
2. Vijeće podržava zahtjev stanara da o svom trošku postave stalke za bicikle te da se obrate nadležnom Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet da donesu odgovarajuće rješenje.
3. Ovaj zaključak dostavlja se Vijeću Gradske četvrti Trešnjevka – jug.

Ad. 5. Zahtjev za povremeno korištenje prostora Udruge građana Treća životna dob Trešnjevka Zagreb
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
Nakon rasprave Vijeće jednoglasno donosi

Z A K L J U Č A K
o povremenom korištenju prostora Mjesnog odbora 
Horvati-Srednjaci
1. [bookmark: _Hlk121397112]Udruzi građana treća životna dob Trešnjevka Zagreb odobrava se povremeno korištenje prostora u objektu Mjesnog odbora Horvati – Srednjaci, Horvaćanska cesta 54, u terminu utorkom od 14:00 - 16:30 sati (dvorana 3) i teče od 3. siječnja 2023. do 15. srpnja 2023. godine.
2. Prostor iz točke 1. ovog zaključka Udruga građana treća životna dob Trešnjevka Zagreb koristit će bez naknade.
3. Udruga građana treća životna dob Trešnjevka Zagreb obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog zaključka, Gradski ured za mjesnu samoupravu izdat će odobrenje o korištenju, a u skladu s ovim zaključkom.

Ad. 6. Pitanja, prijedlozi i obavijesti

Goran Koić obavještava da nakon obnove nogostupa nije uređen drvored koji bi trebalo obrezati i traži da se uputi molba Zrinjevcu.
Tibor Lugar upozorava na loše osvjetljene pješačke prijelaze na pojedinim lokacijama u četvrti.

Budući da više nitko ne traži riječ, predsjednik konstatira da je dnevni red iscrpljen te zaključuje sjednicu.

Dovršeno u 18:33

KLASA: 024-08/22-003/2533
URBROJ: 251-13-11-15/005-22-3
Zagreb, 15. prosinca 2022.

Zapisnik sastavila: Ana Vasung


  Predsjednik
Vijeća Mjesnog odbora
Horvati – Srednjaci

